Når du modtager dine glashegn er det vigtigt, at de opbevares og håndteres korrekt, for at undgå skader o.lign. Placér derfor altid glasset oprejst på et plant og stabilt underlag. Lad det hælde lidt på skrå mod en stabil flade, og ikke direkte på jorden - uanset vejrforhold. Undgå at glasset ridses eller kanterne beskadiges. Flyt derfor altid kun eet stykke glas ad gangen. Håndtering/flytning af glas bør endvidere minimeres, da det altid øger risikoen for skader. Beskyt glasset mod sol og regn imens du opbevarer det inden montage. Vi anbefaler, at du som minimum overdækker med en presenning, også selvom glassene måtte være leveret med plastomslag.